CELEX: E2014P0017
Language: et
Date: 2014-07-25 00:00:00
Title: EFTA järelevalveameti 25. aprillil 2014. aastal Liechtensteini Vürstiriigi vastu algatatud hagi (Kohtuasi E-17/14)

25.9.2014   
            
            
               ET
            
            
               Euroopa Liidu Teataja
            
            
               C 334/35
            
         EFTA järelevalveameti 25. aprillil 2014. aastal Liechtensteini Vürstiriigi vastu algatatud hagi
   (Kohtuasi E-17/14)
   (2014/C 334/16)
   EFTA järelevalveamet, Rue Belliard 35, 1040 Brüssel, Belgia, keda esindavad Xavier Lewis ja Janne Tysnes Kaasin, on 25. juulil 2014. aastal algatanud EFTA kohtus hagi Liechtensteini Vürstiriigi vastu.
   EFTA järelevalveamet taotleb, et EFTA kohus:
   
               1.
            
            
               sedastaks, et jättes jõusse siseriiklikud õigusnormid, nagu tervishoiuseaduse artikli 63 ja tervishoiuseaduse kehtetuks tunnistamise seaduses sisalduva üleminekusätte, sealhulgas säilitades tervishoiuseaduse artikli 63 lõike 2 kohaldatavuse selles osas, milles nõutakse, et tegevusloaga hambaravispetsialist („Dentist”) peab oma kutsealal tegutsema palgatöötajana kvalifitseeritud hambaarsti otsese järelevalve ja juhendamise all ning vastutusel, on Liechtensteini Vürstiriik jätnud täitmata oma kohustused, mis tulenevad EMP lepingu artiklist 31,
            
         
               2.
            
            
               kohustaks Liechtensteini Vürstiriiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Liechtensteini tervishoiuseaduse artiklis 63 on sätestatud, et hambaravispetsialist („Dentist”) võib tegutseda üksnes kvalifitseeritud hambaarsti („Zahnarzt”) otsese järelevalve ja juhendamise all ning vastutusel.
            
         
               —
            
            
               EMP lepingu artikli 31 alusel tagatud asutamisõigus nõuab, et asutamisvabadusel ei tohi olla piiranguid, sealhulgas ei tohi piirata õigust alustada ja jätkata tegutsemist füüsilisest isikust ettevõtjana.
            
         
               —
            
            
               EFTA järelevalveamet on seisukohal, et Liechtenstein ei ole täitnud EMP lepingu artiklist 31 tulenevaid kohustusi. Ta leiab, et tervishoiuseaduse artikkel 63 ja tervishoiuseaduse kehtetuks tunnistamise seaduse üleminekusätted, sealhulgas artikli 63 lõike 2 kohaldatavus selles küsimuses, kujutab endast piirangut EMP lepingu artikli 31 tähenduses.
            
         
               —
            
            
               Liechtensteini valitsus väidab, et tervishoiuseaduse artikli 63 eesmärk on tagada rahvatervise kaitse.
            
         
               —
            
            
               EFTA järelevalveamet on seisukohal, et asjaolu, et täieliku väljaõppe saanud ja kvalifitseeritud hambaravispetsialist („Dentist”), kes tahab tegelda oma kutsetööga vastavalt omandatud diplomile, peab Liechtensteinis tegutsema töötajana hambaarsti juures, läheb kaugemale sellest, mis on vajalik rahvatervise kaitseks.